**projektas**

**reg. Nr.**

**Pasvalio rajono savivaldybės taryba**

|  |
| --- |
| sprendimas |
| **dėl MAGISTRALINIŲ DUJOTIEKIŲ IR UŽDARYMO ĮTAISŲ BEI KITOS SUSIJUSIOS INFRASTRUKTŪROS TERITORIJOJE PRIE TAIKOS G., PAJIEŠMENIŲ K., PASVALIO R. SAV. INŽINERINĖS INFRASTRUKTŪROS VYSTYMO SPECIALIOJO PLANO PARENGIMO** |

|  |  |  |
| --- | --- | --- |
| 2020 m. rugpjūčio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 6 straipsnio 19 punktu ir 102 straipsniu, Lietuvos Respublikos teritorijų planavimo įstatymo 3 straipsnio 1 dalies 2, 6 ir 7 punktais, 4 straipsnio 1 dalies 3 punktu, 3 dalimi, 5 straipsnio 4 dalies 5 punktu, 6 straipsnio 2 ir 3 dalimis, 21 straipsnio 1 dalies 2 punktu, 2 dalies 2 punktu, Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr. 1-10/D1-61 „Dėl Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių patvirtinimo“ (Lietuvos Respublikos energetikos ministro ir Lietuvos Respublikos aplinkos ministro  2014 m. liepos 11 d. įsakymo Nr.1-187/D1-599 redakcija) (su visais aktualiais pakeitimais), 16.2 punktu, 17 punktu, Visuomenės informavimo, konsultavimo ir dalyvavimo priimant sprendinius dėl teritorijų planavimo nuostatų, pavirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendinius dėl teritorijų planavimo nuostatų patvirtinimo“ Lietuvos Respublikos Vyriausybės 2013 m. gruodžio 18 d. nutarimo Nr. 1267 redakcija) (su visais aktualiais pakeitimais), 3 punktu, Pasvalio rajono savivaldybės teritorijos bendruoju planu, patvirtintu Pasvalio rajono savivaldybės tarybos 2008 m. kovo 26 d. sprendimu Nr. T1-47 „Dėl Pasvalio rajono savivaldybės teritorijos bendrojo plano patvirtinimo“ bei atsižvelgdamas į iniciatoriaus AB „Amber Grid“ 2020 m. liepos 20 d. prašymą Nr. 7-214-825 „Dėl specialiojo teritorijų planavimo proceso inicijavimo“, Pasvalio rajono savivaldybės taryba nusprendžia:

1. Pritarti Magistralinių dujotiekių ir uždarymo įtaisų bei kitos susijusios infrastruktūros teritorijoje prie Taikos g., Pajiešmenių k., Pasvalio r. sav. inžinerinės infrastruktūros vystymo specialiojo plano rengimui iniciatoriaus (AB „Amber Grid“) lėšomis.
2. Nustatyti planavimo tikslus:

2.1. parengti Specialiojo plano sprendinius magistralinio dujotiekio (toliau – MD) uždarymo įtaiso pakeitimo ir prijungimo prie nuotolinio valdymo sistemos SCADA projekto įgyvendinimui (uždarymo įtaisą iškeliant į naują vietą);

2.2. nustatyti teritorijas (žemės juostas ar plotus), reikalingas esamų MD rekonstravimo darbams (įskaitant rezervuojamas teritorijas uždarymo įtaisų aikštelei, reikalingų inžinerinių tinklų prijungimui, privažiavimo keliui prie rekonstruoto uždarymo įtaiso) atlikti, sąlygojant racionalų žemės naudojimą objekto rekonstravimo ir/ar eksploatacijos metu;

2.2. numatyti (pakeisti (naujas ir (arba) papildomas ir (arba) panaikinti)) specialiąsias žemės naudojimo sąlygas, suprojektuoti ir nustatyti reikalingus servitutus (inžineriniams tinklams, privažiavimo keliui prie rekonstruoto uždarymo įtaiso), teritorijos naudojimo, tvarkymo, apsaugos ir veiklos plėtojimo toje teritorijoje sąlygas ir kitus reikalavimus.

3. Įpareigoti Pasvalio rajono savivaldybės administracijos direktorių:

3.1. organizuoti specialiojo teritorijų planavimo dokumento parengimo procedūras;

3.2. šį sprendimą paskelbti Teisės aktų registre, Savivaldybės tinklalapyje, Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Vietinio ūkio ir plėtros skyriaus vyriausioji specialistė (Savivaldybės vyriausioji architektė)

Zina Masilionytė,

tel. 8 658 34 180, el. p. z.masilionyte@pasvalys.lt

2020-08-11

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**dėl MAGISTRALINIŲ DUJOTIEKIŲ IR UŽDARYMO ĮTAISŲ BEI KITOS SUSIJUSIOS INFRASTRUKTŪROS, TERITORIJOJE PRIE TAIKOS G., PAJIEŠMENIŲ K., PASVALIO R. SAV., INŽINERINĖS INFRASTRUKTŪROS VYSTYMO SPECIALIOJO PLANO RENGIMO**

Pasvalys

2020-08-11

1. **Problemos esmė**.

*Sprendimo tikslas ir uždaviniai:*

Sprendimo tikslas – tenkinti Iniciatoriaus AB „Amber Grid“ 2020-07-20 prašymą Nr. 7-214-825 dėl Magistralinių dujotiekių ir uždarymo įtaisų bei kitos susijusios infrastruktūros, teritorijoje prie Taikos g., Pajiešmenių k., Pasvalio r. sav., inžinerinės infrastruktūros vystymo specialiojo plano rengimui.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Teigiamas poveikis – pritarus prašymui bei iniciavus vietovės lygmens inžinerinės infrastruktūros specialiojo teritorijų planavimo dokumento rengimą, bus suformuota ir optimizuota planavimo lygmenį atitinkančios teritorijos inžinerinė infrastruktūra.

**3.** **Skaičiavimai, išlaidų sąmatos, finansavimo šaltiniai.**

Savivaldybei išlaidų nebus – finansuos planavimo iniciatorius AB „Amber Grid“.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

AB „Amber Grid“.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Vietinio ūkio ir plėtros skyriaus vyriausioji specialistė

( Savivaldybės vyriausioji architektė) Zina Masilionytė